Pensionär Rein tänab valitsuse „suurepärast" maksusüsteemi. Ta on töötav pensionär ning eile tegi ta arvutuse - kokku kaotas ta 83 eurot (36 palgalt ja 47 pensionilt).

Rein lisab, et keskerakondlik valitsus peab tema palga hiiglasuureks, aga Soomes saaks ta selle kõrval tõenäoliselt abirahasid. Hinnad poodides on meil tema sõnul aga Soomega peaaegu samasugused ja praegune inflatsioon teeb kättesaadava raha veel väiksemaks.

„Pension on mul natuke suurem kui Eesti keskmine, sest olen sündinud küüditatute lapsena Siberis ja seal elatud aastad läksid tööstaaži arvestusse kolmekordselt. Kuna Keskerakonnale on muidugi punaveteranid tähtsamad kui vene võimu all represseeritud. Nad annavad valimistel palju rohkem hääli! siis on selge, et selline raha tuleb Eesti inimestelt ära võtta," on ta nördinud.

Rein küsib ka irooniliselt, et kas uue süsteemi valguses on Eestis mõnda töötavat pensionäri, kes ei mõtleks, kuidas minna üle ümbrikupalgale? Ja kas Eestis on tõesti niipalju töökäsi ülearu (eriti näiteks õpetajate hulgas), et töötavad pensionärid võib rahumeeli üle parda heita?

Evi: mõni arvab, et teenime ehk liiga palju

Pensionär Evi kirjutas Ärilehele, et tema kaotas palgalt 36 eurot ning pensionit 42,59 eurot. Kokku ühes kuus seega 78,59. Ta on arvutanud ka, et aastas teeb see umbes 943 eurot.

„Olen töötanud ühes ja sama asutuses ca 48 aastat. Tööl käival ja üksi elav pensionäril on see ainuke võimalus inimväärselt ära elada ja nüüd arvab mõni, et teenime ehk liiga palju. Kas peaksin selle saamata jäänud summa riigikogust tagasi küsima? Või ehk mõni annetaks oma kuluhüvitised?" on Evi tige.

Sulev: mind karistati 83 euro ära võtmisega

Töötav pensionär Sulev kirjutab, et tal on tööstaaži peaaegu 48 aastat.

„Olen üles kasvatanud kolm poega, kes kõik on tänaseks tublid töömehed. Töötava pensionäri staaži on mul 7 aastat, kõik need aastad olen palgast maksnud tulumaksu alates esimesest eurost. Nüüd karistas meie „lugupeetud valitsus" ja Keskerakond mind 83 euroga. Tublid! Aitäh!"

Elme: me ei taha paluvalt laste poole vaadata